CELEX: 62010FN0046
Language: sk
Date: 2010-06-16 00:00:00
Title: Vec F-46/10: Žaloba podaná 16. júna 2010 — AD/Komisia

11.9.2010   
            
            
               SK
            
            
               Úradný vestník Európskej únie
            
            
               C 246/41
            
         Žaloba podaná 16. júna 2010 — AD/Komisia
   (Vec F-46/10)
   ()
   2010/C 246/72
   Jazyk konania: francúzština
   
      Účastníci konania
   
   
      Žalobca: AD (Brusel, Belgicko) (v zastúpení: E. Boigelot, advokát)
   
      Žalovaná: Európska komisia
   
      Predmet a opis sporu
   
   Návrh na zrušenie rozhodnutia, ktorým bol žalobcovi zamietnutý príspevok na domácnosť
   
      Návrhy žalobcu
   
   
               —
            
            
               zrušiť rozhodnutie PMO z 13. novembra 2009, ktorým bol žalobcovi zamietnutý príspevok na domácnosť upravený v článku 1 ods. 2 prílohy VII Služobného poriadku,
            
         
               —
            
            
               v každom prípade zrušiť rozhodnutie PMO z 9. septembra 2009, ktorým bol žalobcovi zamietnutý príspevok na domácnosť upravený v článku 1 ods. 2 prílohy VII Služobného poriadku, pokiaľ možno toto „rozhodnutie“ vnímať tak, že žalobcovi spôsobilo ujmu,
            
         
               —
            
            
               subsidiárne, v prípade, že by Súd pre verejnú službu dospel k názoru, že AHCC mal podľa článku 1 ods. 2 prílohy VII Služobného poriadku právomoc zamietnuť žalobcovi príspevok na domácnosť, hoci pár, ktorý žalobca tvorí so svojim partnerom, nemá možnosť uzavrieť právoplatné manželstvo z dôvodu ich sexuálnej orientácie, ktorú vnútroštátne právo žalobcovho partnera sankcionuje, určiť, že článok 1 ods. 2 písm. c) bod iv prílohy VII Služobného poriadku je protiprávny, keďže na účely posúdenia možnosti uzavrieť manželstvo odkazuje na právo jedného z členských štátov, a v dôsledku toho rozhodnúť, že táto podmienka sa v prejednávanom prípade neuplatní,
            
         
               —
            
            
               zaviazať Európsku komisiu na náhradu trov konania.